**PAKALPOJUMA līgums**

*Par būvuzraudzību objektā „Atmodas ielas posma no Dobeles šosejas līdz Dambja ielai un Rūpniecības ielas posma no Filozofu ielas līdz Tērvetes ielai, asfalta seguma atjaunošana un lietus ūdens kanalizācijas sūknētavas izbūve”*

Jelgavā 2016.gada 3.oktobrī

**Jelgavas pilsētas dome,** reģistrācijas Nr. 90000042516, juridiskā adrese Lielā iela 11, Jelgava, LV-3001, pašvaldības izpilddirektores Irēnas Škutānes personā, kura rīkojas saskaņā ar Jelgavas pilsētas pašvaldības nolikumu (turpmāk – Pasūtītājs), no vienas puses, un

**SIA "Jurēvičs un partneri"***,* reģistrācijas Nr. 40103122882*,* juridiskā adrese Zalves iela 1, Rīga, LV-1046*,* valdes priekšsēdētāja Māra Jurēviča personā, kura rīkojas uz uzņēmuma statūtu pamata (turpmāk – Izpildītājs) no otras puses, katra atsevišķi un abas kopā sauktas Puses,

saskaņā ar iepirkuma „Būvuzraudzība objektā „Atmodas ielas posma no Dobeles šosejas līdz Dambja ielai un Rūpniecības ielas posma no Filozofu ielas līdz Tērvetes ielai, asfalta seguma atjaunošana un lietus ūdens kanalizācijas sūknētavas izbūve” identifikācijas Nr.JPD2016/105/MI (turpmāk – iepirkums) rezultātiem un Izpildītāja iesniegto piedāvājumu iepirkumam, noslēdz šādu līgumu (turpmāk – Līgums):

## Līguma priekšmets

* 1. Pasūtītājs pasūta un Izpildītājs apņemas veikt **būvuzraudzību** (turpmāk – Uzraudzība) **objektā „Atmodas ielas posma no Dobeles šosejas līdz Dambja ielai un Rūpniecības ielas posma no Filozofu ielas līdz Tērvetes ielai, asfalta seguma atjaunošana un lietus ūdens kanalizācijas sūknētavas izbūve”** (turpmāk – Objekts).
  2. Izpildītājs Uzraudzību veic saskaņā ar Tehnisko specifikāciju (Līguma 1.pielikums), Izpildītāja iesniegto piedāvājumu iepirkumam (Līguma 2.pielikums), būvprojektu „Atmodas ielas posma no Dobeles šosejas līdz Dambja ielai un Rūpniecības ielas posma no Filozofu ielas līdz Tērvetes ielai, asfalta seguma atjaunošana” un būvprojektu „Lietus ūdens kanalizācijas sūknētavas izbūve Atmodas un Asteru ielu krustojumā”, turpmāk – būvprojekts (Izpildītājam izsniegtas būvprojektu kopijas atsevišķā sējumā, Pasūtītājam – arhīvā), Līgumu un Latvijas Republikas normatīvajiem aktiem.

## Līgumcena un maksāšanas kārtība

* 1. Līgumcena ir 24 770.00 *euro* (divdesmit četri tūkstoši septiņi simti septiņdesmit *euro*, 00 centi) un pievienotās vērtības nodoklis 21% 5 201.70 *euro* *(*pieci tūkstoši divi simti viens *euro,* 70 *centi)*, kas kopā ir Līguma summa 29 971.70 *euro* *(*divdesmit deviņi tūkstoši deviņi simti septiņdesmit viens *euro,* 70 *centi)*.
  2. Samaksa par Uzraudzību tiek veikta šādā kārtībā:
     1. par katru kalendāro mēnesi proporcionāli būvdarbu izpildei, ņemot vērā procentuālo izcenojuma aprēķinu no Uzraudzības un būvniecības izmaksām, ieturot no katra maksājuma 10 % (desmit procenti);
     2. gala maksājums par Uzraudzību – pēc Objekta pieņemšanas ekspluatācijā.
  3. Visi maksājumi tiek veikti ar pārskaitījumu 15 (piecpadsmit) darba dienu laikā no dienas, kad Būvniecības procesa Projekta vadītājs ir saņēmis pareizi sagatavotus samaksas dokumentus – Uzraudzības pieņemšanas-nodošanas aktu un rēķinu.
  4. Rēķinos jānorāda šādi maksātāja rekvizīti:

|  |  |
| --- | --- |
| Maksātājs | **Jelgavas pilsētas dome** |
| Reģistrācijas Nr. | 90000042516 |
| Adrese | Lielā iela 11, Jelgava |
| Bankas nosaukums | AS SEB Banka |
| Bankas kods | UNLALV2X |
| Bankas konta Nr. | LV 44 UNLA 0008 0101 30906 |

## Termiņi

* 1. Uzraudzība jāveic no būvdarbu uzsākšanas līdz Objekta pieņemšanai ekspluatācijā, kā arī Objekta būvdarbu garantijas laikā saskaņā ar Tehniskās specifikācijas (Līguma 1.pielikums) prasībām. Plānotais būvdarbu izpildes laiks, tai skaitā ar būvdarbu izpildi saistītās un normatīvajos aktos noteiktās dokumentācijas nodošana Pasūtītājam, 10 mēneši (neieskaitot tehnoloģisko pārtraukumu).
  2. Uzraudzības veikšana jāpabeidz, kad izpildīti visi Līgumā noteiktie pienākumi.
  3. Būvniecības procesa Projekta vadītājs ir tiesīgs, 7 dienas iepriekš brīdinot Izpildītāju, noteikt un atcelt būvdarbu pārtraukumu.

## Izpildītāja speciālisti un apakšuzņēmēji

* 1. Uzraudzības veikšanai Izpildītājs iesaista savā piedāvājumā iepirkumam norādītos speciālistus un apakšuzņēmējus.
  2. Izpildītāja speciālisti, kuri parakstīs saistību rakstu un veiks Uzraudzību:
* Ceļu būvuzrauga palīgs un ūdensapgādes un kanalizācijas tīklu sistēmu būvdarbu būvuzraugs Mārtiņš Bīriņš, sert.Nr.5-00268;
* Ūdensapgādes un kanalizācijas tīklu sistēmu būvdarbu būvuzraugs Arvis Zemītis, sert.Nr.50-3012;
* Ūdensapgādes un kanalizācijas tīklu sistēmu būvdarbu būvuzraugs Māris Jurēvičs, sert.Nr.73-5109/12;
* Elektroietaišu būvdarbu būvuzraugs Andis Ziediņš, sert.Nr.70-2023;
* Objekta atbildīgais būvuzraugs Ilmārs Krieviņš, sert.Nr. 5-01061.
  1. Izpildītājs atbild par speciālistu un apakšuzņēmēju veiktās Uzraudzības daļas atbilstību Līguma un normatīvo aktu prasībām.
  2. Speciālista vai apakšuzņēmēja maiņu vai jauna apakšuzņēmēja iesaistīšanu jāsaskaņo ar Pasūtītāju. Nomainot Līguma 4.2.apakšpunktā norādītos speciālistus, Izpildītāja piedāvātajam jaunajam speciālistam ir jābūt vismaz tādai pašai kvalifikācijai.
  3. Pasūtītājs pieņem lēmumu atļaut vai atteikt Izpildītāja speciālista vai apakšuzņēmēja nomaiņu vai jauna apakšuzņēmēja iesaistīšanu pēc tam, kad saņēmis visu informāciju un dokumentus.
  4. Ja Pasūtītājs vairāk kā divas reizes konstatē, ka Objektā nav atradies atbildīgais būvuzraugs vai attiecīgās būvniecības jomas būvuzraugs, kad tam bija jāatrodas Objektā saskaņā ar normatīvo aktu un Tehnisko specifikāciju prasībām, tad Pasūtītājs ir tiesīgs pieprasīt attiecīgā būvuzrauga nomaiņu pret citu, ņemot vērā Līguma 4.4.apakšpunkta nosacījumus.

## Pušu sadarbība un saistības

* 1. Par apstākļiem, kas var ietekmēt Uzraudzības kvalitāti vai termiņus, Izpildītājam nekavējoties, bet ne vēlāk kā 2 (divas) darba dienu laikā, no dienas, kad tas uzzināja vai tam vajadzēja uzzināt, brīdina Būvniecības procesa Projekta vadītāju un ne vēlāk kā 5 (piecas) dienu laikā iesniedz ietekmes novērtējumu.
  2. Izpildītājs veic visas iespējamās darbības, kā arī sadarbojas ar Būvniecības procesa Projekta vadītāju, lai samazinātu zaudējumus vai izvairītos no sekām, ko var radīt 5.1.apakšpunktā minētie apstākļi.
  3. Atbildīgais būvuzraugs (vai atbilstoši sertificēts atbildīgā būvuzrauga aizvietotājs, kurš ir saskaņots ar Pasūtītāju) un attiecīgās būvniecības jomas būvuzraugs (norādīts Līguma 4.2.apakšpunktā) atrodas Objektā būvdarbu veikšanas darba laikā, kad tam jāatrodas Objektā saskaņā ar normatīvo aktu un Tehnisko specifikāciju (Līguma 1.pielikums) prasībām.
  4. Līgumā paredzētie visa veida paziņojumi, rīkojumi, apstiprinājumi, apliecinājumi, saskaņojumi un lēmumi jāizdod rakstiski. Dokumentu ātrākai apritei, tiek izmantots elektroniskais pasts: Izpildītāja e-pasta adrese*:* [jurevicsunpartneri@junp.lv](mailto:jurevicsunpartneri@junp.lv) un Pasūtītāja e-pasta adrese: *Maris.Mielavs@pilsetsaimnieciba.jelgava.lv*. Izpildītājs un tā darbinieki sniedz informāciju masu saziņas līdzekļiem, saskaņojot to ar Pasūtītāju.
  5. Pasūtītājs atbild uz Izpildītāja iesniegtajiem dokumentiem, tai skaitā samaksas dokumentiem, cik ātri vien iespējams, bet ne vēlāk kā 7 (septiņu) dienu laikā pēc dokumentu saņemšanas.
  6. Ja Būvniecības procesa Projekta vadītājs konstatē, ka Uzraudzība netiek veikta atbilstoši Līgumam, tad tiek sagatavots akts, ko nosūta Izpildītājam uz Līguma 5.4.apakšpunktā norādīto e-pasta adresi.
  7. Pasūtītājs 7 (septiņu) dienu laikā pēc būvdarbu Līguma noslēgšanas iesniedz Izpildītājam būvdarbu Līguma kopiju.
  8. Izpildītājs 3 (trīs) darba dienu laikā no Līguma parakstīšanas dienas iesniedz Pasūtītājam:
     1. dokumentus, kas nepieciešami būvdarbu uzsākšanas nosacījumu izpildei būvatļaujās saskaņā ar normatīvajiem aktiem;
     2. būvuzraugu profesionālās civiltiesiskās atbildības apdrošināšanas līgumu atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājam jānodrošina, ka apdrošināšanas līgums ir spēkā (savlaicīgi, pirms esošās polises termiņa beigām tiek pagarināts) visā būvdarbu izpildes un garantijas laikā.
  9. Pasūtītājs par veikto Uzraudzību samaksā Izpildītājam Līgumcenu tādā apjomā un termiņos kā noteikts Līgumā.

## Līgumsods

* 1. Izpildītājam ir tiesības prasīt līgumsodu, ja Pasūtītājs kavē maksājumus par Uzraudzību, 0.1% apmērā no neveiktā maksājuma summas (parāda) par katru nokavējuma dienu, bet kopsummā ne vairāk kā 10% no nesamaksātās summas.
  2. Pasūtītājam ir tiesības prasīt līgumsodu 50.00 *euro* (piecdesmit *eiro*, 00 *centi*) par katru Būvniecības procesa Projekta vadītāja konstatēto gadījumu, kad Izpildītājs nav veicis Līgumā noteiktās saistības.

## Līguma grozīšana

* 1. Līgumu var grozīt, Pusēm savstarpēji vienojoties. Līguma grozījumus noformē ar rakstveida vienošanos, kas tiek numurēta, un pēc abu Pušu parakstīšanas kļūst par Līguma neatņemamu sastāvdaļu.
  2. Lemjot par Līguma grozījumu veikšanu, jāievēro Publisko iepirkumu likuma 67.1 panta noteikumi.

## A**tkāpšanās no Līguma un Līguma atcelšana**

* 1. Izpildītājam ir tiesības vienpusēji atkāpties no Līguma, ja Pasūtītājs nepilda Līguma nosacījumus vai uzdod Izpildītājam veikt tādas darbības, kas neatbilst Līguma vai normatīvo aktu prasībām.
  2. Pasūtītājam ir tiesības vienpusēji atkāpties no Līguma, ja:
     1. Izpildītāja vainas dēļ ir radušās būtiskas būvdarbu neatbilstības;
     2. Izpildītājs nepilda Līgumā noteiktās saistības;
     3. būvdarbi Objektā nav uzsākti un būvdarbu līgums ir izbeigts.
  3. Ja Līgums tiek izbeigts pirms Līguma 3.1. apakšpunktā noteiktā termiņa, Izpildītājam 14 (četrpadsmit) dienu laikā jāiesniedz visa Uzraudzības dokumentācija saskaņā ar Tehnisko specifikāciju (1.pielikums) un normatīvajiem aktiem.
  4. Tiesību atkāpties no Līguma vai prasīt Līguma atcelšanu var izlietot, ja Puse ir paziņojusi par iespējamo vai plānoto Līguma atcelšanu vai atkāpšanos otrai Pusei, un tā nav novērsusi Līguma atcelšanas pamatu paziņojumā noteiktajā termiņā. Paziņojums tiek nosūtīts uz Līgumā norādīto Puses *e - pastu*, bet oriģināls ierakstītā sūtījumā uz juridisko adresi.
  5. Līgums ir uzskatāms par atceltu, ja Puse neceļ iebildumus līdz paziņojumā, kas nosūtīts Līguma 8.4.apakšpunktā noteiktajā kārtībā, noradītajam termiņam.
  6. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses.

## Nepārvarama vara

* 1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
  2. Puse, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Puse netiek atbrīvota no Līguma saistību izpildes.
  3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma izbeigšanu.

## Strīdu risināšana

Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Puses 10 (desmit) dienu laikā nespēs vienoties, strīds risināms Latvijas Republikas spēkā esošo normatīvo aktu noteiktajā kārtībā tiesā.

## Papildus noteikumi

* 1. Līgums stājas spēkā pēc abu Pušu parakstīšanas un ir spēkā līdz līgto saistību izpildei.
  2. Līguma izpildi Pasūtītāja vārdā organizē un kontrolē Būvniecības procesa Projekta vadītājs Jelgavas pilsētas pašvaldības iestādes „Pilsētsaimniecība” vadītājs **Māris Mielavs**,tālrunis: 63084470, mobilais tālrunis 27853442, e-pasts: Maris.Mielavs@pilsetsaimnieciba.jelgava.lv;
  3. Pasūtītājs nodrošina Līguma izpildes laikā no savas puses Projekta vadītāju **Arvi Zemīti**, mobilais tālrunis: 29297244*,* e-pasts: [arvis.zemitis@junp.lv](mailto:arvis.zemitis@junp.lv).
  4. Pusēm ir pienākums mēneša laikā brīdināt otru Pusi par gaidāmo reorganizāciju vai likvidāciju, kā arī nekavējoties informēt par izmaiņām rekvizītos, statusā, un, ja tiek ierosināta lieta par atzīšanu par maksātnespējīgu.
  5. Šis Līgums ir saistošs Pusēm, kā arī to tiesību un saistību pārņēmējiem.
  6. Izpildītājs ir informēts, ka Pasūtītājs ir ieviesis un darbojas saskaņā ar kvalitātes vadības sistēmas (ISO standarts 9001:2009) un vides pārvaldības sistēmas (ISO standarts 14001:2005) nosacījumiem.
  7. Līgums sastādīts divos eksemplāros latviešu valodā, kuriem ir vienāds juridisks spēks, pa vienam Līguma eksemplāram uz 4 (četrām) lapām katrai Pusei.
  8. Līgumam tiek pievienoti zemāk uzskaitītie dokumenti, kas ir Līguma pielikumi un neatņemama sastāvdaļa (pielikuma lapu skaits nav iekļauts Līguma 11.7.apakšpunktā norādītajā lapu skaitā):

1. pielikums „Tehniskā specifikācija”;

2. pielikums „Izpildītāja piedāvājums” (kopija);

3. pielikums „Būvprojekts” (Būvprojektu kopijas izsniegtas Izpildītājam atsevišķā sējumā, un Pasūtītājam - arhīvā).

## Pušu rekvizīti:

|  |  |  |
| --- | --- | --- |
|  | Pasūtītājs | Izpildītājs |
| Adrese | **Jelgavas pilsētas dome** | **SIA "Jurēvičs un partneri"** |
| Reģistrācijas Nr. | 90000042516 | 40103122882 |
| Adrese | Lielā iela 11, Jelgava, LV-3001 | Zalves iela 1, Rīga, LV-1046 |
| Bankas nosaukums | AS SEB Banka | DNB banka |
| Bankas kods | UNLALV2X | RIKO LV 2X |
| Bankas konta Nr. | LV 44 UNLA 0008 0101 30906 | LV62 RIKO 0002 9302 1931 8 |
| Pušu paraksti: |  |  |
|  | I. Škutāne | M. Jurēvičs |

|  |  |
| --- | --- |
|  |  |
|  |  |

1.pielikums

TEHNISKĀ SPECIFIKĀCIJA

1. **Pakalpojuma mērķis un būvdarbu apraksts:**
   1. Nodrošināt būvuzraudzību objektā **„Atmodas ielas posma no Dobeles šosejas līdz Dambja ielai un Rūpniecības ielas posma no Filozofu ielas līdz Tērvetes ielai, asfalta seguma atjaunošana un lietus ūdens kanalizācijas sūknētavas izbūve”** (turpmāk – objekts) saskaņā ar būvprojektu „Atmodas ielas posma no Dobeles šosejas līdz Dambja ielai un Rūpniecības ielas posma no Filozofu ielas līdz Tērvetes ielai, asfalta seguma atjaunošana” (turpmāk – 1.būvprojekts) un būvprojektu „Lietus ūdens kanalizācijas sūknētavas izbūve Atmodas un Asteru ielu krustojumā” (turpmāk – 2.būvprojekts), turpmāk abi kopā – Būvprojekti, ievērojot Būvniecības likuma, Ministru kabineta 2014.gada 19.augusta noteikumus Nr.500 „Vispārīgie būvnoteikumi”, citu attiecināmo normatīvo aktu un pasūtītāja prasības.
   2. Būvdarbu apraksts Būvprojektiem iepirkuma laikā pieejams elektroniski Pasūtītāja interneta mājas lapā [www.jelgava.lv](http://www.jelgava.lv).
   3. Izpildītājam jānodrošina būvuzraudzība objektā visā būvdarba izpildes laikā – līdz būvdarbu pabeigšanai un objekta pieņemšanai ekspluatācijā, kā arī objekta būvdarbu garantijas laikā. Plānotais būvdarbu izpildes laiks 10 (desmit) mēneši (neieskaitot tehnoloģisko pārtraukumu), objekta būvdarbu garantijas laiks: 1.būvprojekta ietvaros izpildītajiem darbiem – pieci gadi, 2.būvprojekta ietvaros izpildītajiem darbiem – pieci gadi.
2. **Darba uzdevums un prasības pakalpojumu izpildei:**
   1. Būvuzraudzība būvdarbu izpildes laikā:
      1. Veikt objektā būvdarbu uzraudzību (turpmāk – uzraudzība):
         1. saskaņā ar attiecināmo normatīvo aktu prasībām, nodrošināt objekta atbildīgo būvuzraugu – sertificēts ceļu, ielu būvdarbu būvuzraudzībā;
         2. nodrošināt atbildīgo būvuzraugu – sertificēts ceļu, ielu būvdarbu būvuzraudzībā, un būvuzraugus, 1.būvprojekta realizācijas uzraudzībai, saskaņā ar Ministru kabineta 2014.gada 14.oktobra noteikumiem Nr.633 „Autoceļu un ielu būvnoteikumi” un attiecināmo normatīvo aktu un pasūtītāja prasībām,;
         3. nodrošināt atbildīgo būvuzraugu – sertificēts ūdensapgādes un kanalizācijas tīklu sistēmu būvdarbu būvuzraudzībā, un būvuzraugus, 2.būvprojekta realizācijas uzraudzībai, saskaņā ar Ministru kabineta 2014.gada 16.septembra noteikumiem Nr.551 „Ostu hidrotehnisko, siltumenerģijas, gāzes un citu atsevišķi neklasificētu, inženierbūvju būvnoteikumi” un attiecināmo normatīvo aktu un pasūtītāja prasībām.
      2. Nodrošināt Pasūtītāja interešu pārstāvību būvdarbu veikšanas procesā atbilstoši normatīvo aktu prasībām, ņemot vērā noslēgtā Būvdarbu līguma prasības:
         1. pirms būvniecības darbu uzsākšanas sākuma izskatīt un saskaņot iesniegtos darba veikšanas projektus;
         2. kontrolēt un uzraudzīt būvdarbu izpildi atbilstoši līguma noteikumiem, Būvprojektiem, autoruzrauga papildinājumiem, darba veikšanas projektam un normatīvajiem aktiem;
         3. izskatīt Būvdarbu izpildītāja iesniegtos iesniegumus un ziņojumus par būvdarbu līguma izpildei nozīmīgu apstākļu izmaiņām, tai skaitā izmaiņām būvdarbu apjomos, sagatavot un iesniegt Pasūtītājam priekšlikumus par turpmāko rīcību;
         4. nodrošināt, lai netiktu pārsniegts būvdarbu izpildes budžets, pamatotu papildus izdevumu rašanās gadījumā koordinēt būvniecības projekta korekciju ieviešanu;
         5. Būvdarbu izpildes laikā konstatējot neparedzētos būvdarbus, saskaņojot ar Pasūtītāju un būvprojekta autoru iesniegt priekšlikumus tehniskajam risinājumam, un sagatavot Būvdarbu veicēja iesniegto papildus būvdarbu tāmju analīzi;
         6. Katru mēnesi izvērtēt Būvdarbu izpildītāja veikto izpildes atbilstību Būvdarbu izpildes kalendārajam grafikam, citām darba veikšanas projektā noteiktajām prasībām, to saskaņot un iesniegt Pasūtītajam;
         7. informēt Pasūtītāju rakstiski un ziņot Darba vadības apspriedēs par Būvdarbu izpildes kalendārā grafika neievērošanu;
         8. veikt Būvniecības procesa dalībnieku darbības koordināciju, vadīt un protokolēt iknedēļas Darba vadības apspriedes un nākamajā darba dienā līdz plkst.16.00 nosūtīt uz e-pastu protokolu visiem apspriedes dalībniekiem. Būvuzraugs apkopo saņemto informāciju un nosūta uz e-pastu protokola gala redakciju visiem apspriedes dalībniekiem, kā arī līdz nākamajai apspriedei sagatavo protokolu 4 (četri) eksemplāros parakstīšanai;
         9. veikt Būvdarbu izpildes apjoma kontroli, tai skaitā pārbaudīt Būvdarbu izpildītāja sagatavotos ikmēneša aktus par būvdarbu izpildi (forma Nr.2, forma Nr.3) un to atbilstību izpilddokumentācijai (uzmērījumi, izpildshēmas, būvdarbu žurnāls, segto darbu akti u.c.);
         10. konsultēt Pasūtītāju jautājumos par būvniecības organizāciju, būvdarbu izpildi u.c. jautājumiem;
         11. nekavējoties rakstiski informēt Pasūtītāju, ja netiek ievērotas Latvijas būvnormatīvu prasības;
         12. nodrošināt, lai Būvdarbu veicējs ievērotu Pasūtītāja noteikumus, nosacījumus, attiecīgus standartus, apstiprinātos Būvprojektu risinājumus esošā budžeta ietvaros;
         13. nodrošināt atbildīgā būvuzrauga un būvuzraugu (piedāvājumā iepirkumam norādītie speciālisti), kuri ir atbildīgi par attiecīgajā brīdī notiekošo būvdarbu uzraudzību, atrašanos objektā būvdarbu veikšanas darba laikā;
         14. veikt būvdarbu kvalitātes pārbaudi ar saviem mērinstrumentiem katrā būvniecības procesa posmā;
         15. kontrolēt satiksmes organizāciju objektā;
         16. izskatīt Būvdarbu veicēja iesniedzamo dokumentāciju objekta nodošanai ekspluatācijā;
         17. nodrošināt ,,B” un ,,C” paraugu glabāšanu līdz Būvdarbu pabeigšanas akta apstiprināšanai un paraugu nogādāšana Pasūtītāja norādītā vietā;
         18. nodrošināt ,,C” paraugu plombēšanu, lai novērstu paraugu apmaiņas iespēju.
   2. Garantijas perioda uzraudzība:
      1. Pēc Pasūtītāja uzaicinājuma 3 (trīs) darba dienu laika (izņemto ārkārtas avārijas situācijas) veikt Pasūtītāja uzaicinājumā minēto defektu objekta apsekošanu, akta sastādīšanu. Ārkārtas situācijās apsekošanu veikt nekavējoties.
      2. Atklājot defektus, nekavējoties sagatavot aktu par konstatētajiem defektiem, noformēt, iesniegt parakstīšanai Pasūtītājam pretenziju un nodrošināt tās nogādāšanu Būvdarbu veicējam, nodrošināt defektu novēršanas darbu uzraudzību.
      3. Veikt objekta apsekošanu pirms garantijas termiņa beigām.
      4. Par apsekošanas rezultātiem sagatavot attiecīgu ziņojumu ar priekšlikumiem par tālākiem nepieciešamiem pasākumiem Būves (objekta) ilgstošas, drošas ekspluatācijas nodrošināšanai.
      5. Garantijas perioda laikā Izpildītājam jānodrošina līdz 10 (desmit) objekta apsekošanām (izņemot ārkārtas avārijas situācijas).
3. **Izpildītāja būvlaukuma birojs**

Būvuzņēmējs par saviem līdzekļiem nodrošina Būvuzraugam (arī palīgiem) būves vietā līdzvērtīgus sadzīves apstākļus kā saviem darbiniekiem (vai kā noteikts Specifikācijās).

1. **Iepirkuma līguma būtiskie nosacījumi:**
   1. Izpildītājs 3 (trīs) darba dienu laikā no līguma parakstīšanas dienas iesniedz Pasūtītājam:
      1. dokumentus, kas nepieciešami būvdarbu uzsākšanas nosacījumu izpildei būvatļaujās saskaņā ar normatīvajiem aktiem;
      2. būvuzraugu profesionālās civiltiesiskās atbildības apdrošināšanas līgumu atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājam jānodrošina, ka apdrošināšanas līgums ir spēkā (savlaicīgi, pirms esošās polises termiņa beigām tiek pagarināts) visā būvdarbu izpildes un garantijas laikā.
   2. Norēķinu kārtība:
      1. par katru kalendāro mēnesi proporcionāli būvdarbu izpildei, ņemot vērā procentuālo izcenojuma aprēķinu no Uzraudzības un būvniecības izmaksām, ieturot no katra maksājuma 10 % (desmit procenti);
      2. gala maksājums par uzraudzību – pēc objekta pieņemšanas ekspluatācijā;
   3. Izpildītājs nodrošina, ka Uzraudzību veic speciālisti, kas norādīti piedāvājumā iepirkumam:
      1. nomainot būvuzraugu, piedāvātajam jaunajam speciālistam ir jābūt vismaz tādai pašai kvalifikācijai, un speciālista nomaiņa jāsaskaņo ar Pasūtītāju;
      2. ja Pasūtītājs vairāk kā divas reizes konstatē, ka objektā nav atradies atbildīgais būvuzraugs vai attiecīgās būvniecības jomas būvuzraugs, kad tam bija jāatrodas objektā saskaņā ar normatīvo aktu un Tehnisko specifikāciju prasībām, tad Pasūtītājs ir tiesīgs pieprasīt attiecīgā būvuzrauga nomaiņu pret citu, ņemot vērā 4.3.1.apakšpunkta nosacījumus.

**5. Būvdarbu apraksts**

Būvdarbi objektā “„Atmodas ielas posma no Dobeles šosejas līdz Dambja ielai un Rūpniecības ielas posma no Filozofu ielas līdz Tērvetes ielai, asfalta seguma atjaunošana un lietus ūdens kanalizācijas sūknētavas izbūve” notiks saskaņā Lokālajām tāmēm un izstrādātajiem tehniskajiem projektiem. Pretendents var iepazīties ar nosacījumiem Pasūtītāja mājas lapā [www.jelgava.lv.](http://www.jelgava.lv./)

(Atklāts konkurss “Atmodas ielas posma no Dobeles šosejas līdz Dambja ielai un Rūpniecības ielas posma no Filozofu ielas līdz Tērvetes ielai, asfalta seguma atjaunošana un lietus ūdens kanalizācijas sūknētavas izbūve” identifikācijas Nr.JPD2016/18/AK

<http://www.jelgava.lv/pasvaldiba/iepirkumi/iepirkumi-test/jelgavas-pilsetas-pasvaldibas-iepirkumi7/iepirkumi-saskana-ar-publisko-iepirkumu-5/atmodas-ielas-posma-no-dobeles-sosejas-l3/#admfrm>

**Pasūtītājs Izpildītājs**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I. Škutāne M. Jurēvičs